laion/Wikipedia-Exotic huggingface dataset:
פיירפילד

פיירפילד (באנגלית: Fairfield) היא עיר במחוז סולאנו שבמדינת קליפורניה בארצות הברית. נכון לשנת 2019, אוכלוסיית העיר משוערת כ-117,000 תושבים. העיר, כמו המחוז, הם חלק מהאיסט ביי. מבין תושבי העיר הידועים שהתגוררו בה לפרק זמן כזה או אחר ניתן למנות את סשה בנקס ונוריוקי מוריטה. מבחינה כלכלית, המעסיקים המרכזים בעיר הם חברת ג'לי בלי, וכן מערכות הבריאות, השלטון והחינוך המקומיות. האזור היה מיושב על ידי אינדיאנים במשך שנים רבות. ההתיישבות במקום מיוחדת ל-5,000-6,000 שנים טרום-זמננו, מה שהופך את היישוב לאחד מן היישובים האינדיאנים העתיקים בצפון קליפורניה. האירופים הראשונים הגיעו לאזור פיירפילד בשנת 1810. ההתיישבות הוכרזה כעיר בשנת 1903. מדיה וקבצים בנושא פיירפילד בוויקישיתוף אתר האינטרנט הרשמי של פיירפילד (באנגלית) פיירפילד, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
פסגת ביואנג'ל

פסגת ביואנג'ל (באנגלית: Buennagel Peak) היא פסגה, בחלק הצפוני של הרי היינס, ברכסי פורד, בארץ מרי בירד, שבאנטארקטיקה. הפסגה ממוקמת 2 קילומטרים ממזרח לפסגת אלכסנדר. גובהה של הפסגה 531 מטרים מעל פני הים, והיא הפסגה ה-5,050 בגובהה באנטארקטיקה. הפסגה מופתה לראשונה על ידי השירות האנטארקטי של ארצות הברית, אשר חקר את אנטארקטיקה בין השנים 1939–1941. הפסגה מופתה בדיוק רב יותר על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1959–1965. שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של לורנס א. ביואנג'ל (Lawrence A. Buennagel), שהיה גאומגנטיקאי, וססמולוג בתחנת בירד בשנת 1968. פסגת ביואנג'ל באתר הסקר הגאולוגי של ארצות הברית פסגת ביואנג'ל באתר הגאזט האנטארקטי של ממשלת אוסטרליה פסגת ביואנג'ל באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת ביואנג'ל מחשבון מרחקים - המרחק מפסגת ביואנג'ל לאתרים סמוכים מזג אוויר נוכחי עדכני בפסגת ביואנג'ל תחזית מזג אוויר עדכנית ארוכת טווח עבור פסגת ביואנג'ל סטטיסטיקות מזג אוויר ונתוני מזג אוויר היסטוריים עבור פסגת ביואנג'ל גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם
וניאמין אברמוביץ' רובינסקי

וניאמין אברמוביץ' רובינסקי (ברוסית: Вениамин Абрамович Рувинский;‏ 1 במאי 1919 – 24 ביוני 2001) היה פולקובניק - אלוף-משנה יהודי בצבא הסובייטי בקרבות החזית המזרחית במלחמת העולם השנייה. עוטר כגיבור ברית המועצות על פועלו כמפקד גדוד החבלנים של אוגדת חי"ר. נולד בצ'רקסי שבאוקראינה, בן למשפחה יהודית. לאחר שסיים תיכון, ב-1937 גויס לצבא האדום. למד באקדמיה להנדסה צבאית. חבר במפלגה הקומוניסטית של ברית המועצות מאז 1944. לחם בחזית המזרחית במלחמת העולם השנייה החל מיוני 1941. ב-19 באוקטובר 1943, בעת שחצה את נהר דנייפר באזור דניפרופטרובסק, תוך זמן קצר, הוא הבטיח את הצליחה באמצעים מאולתרים של ארטילריה, יחידות וחטיבות הדיוויזיה, מה שתרם לתפיסת ושמירת הגדה הימנית של הנהר ולשחרור דניפרופטרובסק עצמה. על הפעולות הללו קיבל את העיטור גיבור ברית המועצות שהוענק ב-1 בנובמבר 1943. ב-1944 ביצע צליחת הנהר דניסטר תוך יום וחצי ועל כך עוטר בעיטור הכוכב האדום. ב-28 ביולי אותה השנה נפצע והועבר לבית חולים. בשנת 1946 סיים את לימודיו באקדמיה להנדסה צבאית. התגורר במוסקבה, היה מורה באקדמיה הצבאית על שמו של פרונזה. מאז 1974 - יצא לגמלאות. בעל תואר דוקטור למדעים טכניים, פרופסור מן המניין של המכללה בסמוך למפעל הרכב על שמו של ליחצ'יוב. נקבר בבית העלמין ואגאנקובסקויה במוסקבה. דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף על שמו באתר "גיבורי המדינה" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית) דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
משפט ההדחה של נשיא ארצות הברית ביל קלינטון

הליך ההדחה של נשיא ארצות הברית ביל קלינטון היה הליך פוליטי-משפטי שבמסגרתו ניסו ללא הצלחה מתנגדיו הפוליטיים של נשיא ארצות הברית, ביל קלינטון, להדיחו ממשרתו. הליך ההדחה החל ב-8 באוקטובר 1998 כאשר בית הנבחרים של ארצות הברית הצביע על התחלת הליכי ההדחה נגד ביל קלינטון, הנשיא ה-42 של ארצות הברית, בגין "פשעים גבוהים ועוונות" (אנ'). האישומים הספציפיים נגד קלינטון היו מתן עדות שקר, ושיבוש מהלכי משפט. האישומים עלו בעקבות תביעה בגין הטרדה מינית שהגישה עובדת המדינה פולה ג'ונס (אנ') נגד קלינטון, ועל בסיס עדותו של קלינטון אשר הכחיש כי ניהל מערכת יחסים מינית עם המתמחה בבית הלבן מוניקה לווינסקי. הזרז להדחתו של קלינטון היה דוח סטאר (אנ') שהוכן על ידי היועץ העצמאי קנת' סטאר לוועדת השיפוט של בית הנבחרים. ב־19 בדצמבר 1998 הפך קלינטון לנשיא האמריקני השני בתולדות ארצות הברית שנגדו החל הליך הדחה (הראשון היה אנדרו ג'ונסון, אשר עבר הליך הדחה בשנת 1868). משפט ההדחה של קלינטון בסנאט החל בינואר 1999. ב־12 בפברואר 1999 זוכה קלינטון על ידי הסנאט משני סעיפי האשמה, מכיוון שבקרב הסנטורים שלקחו חלק בהצבעה על הדחתו של קלינטון לא היה הרוב הנחוץ להדחה של שני שלישי מכלל הסנאטורים הנוכחים. בעקבות כך נשאר קלינטון בתפקיד למשך שארית כהונתו השנייה. משפט ההדחה של אנדרו ג'ונסון הליך ההדחה של דונלד טראמפ (2019–2020) הליך ההדחה של דונלד טראמפ (2021) מדיה וקבצים בנושא משפט ההדחה של נשיא ארצות הברית ביל קלינטון בוויקישיתוף ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
נאוקנרפטור

נאוקנרפטור (שם מדעי: Neuquenraptor; מילולית: "שודד הנאוקן") הוא סוג של דינוזאור ממשפחת הדרומאוזאוריים שחי בפטגוניה בתור הקרטיקון שלפני 90 מיליון שנה מזמננו. זהו מראשוני הדרומזאוריים שהתגלו בחצי הכדור הדרומי, אף שבמקור שייכו אותו למשפחת הטרודוניים. הממצאים של דינוזאור זה התגלו בתצורת פורטסוולו (אנ') שבנאוקן, ארגנטינה. הממצאים נחשפו ב-1996 בידי משלחת של החוקר פרננדו נובאס (אנ') והובאו לאוניברסיטת המדינה של אוהיו, שם הדינוזאור נחקר והוגדר ב-2006 בידי נובאס ודייגו פול (אנ'), כששמו קרוי על שם העיר לידה התגלה בסיומת "raptor" - שודד. הממצאים שלו כללו שברי חוליות, חוליות זנב, כמה צלעות ועצם חישור. הדינוזאור הגיע לאורך 1.8 עד 3.5 מטרים ולמשקל של 75 קילוגרם בקירוב. הוא חולק מאפיינים רבים עם סוג קרוב - הבויטררפטור (Buitreraptor) וכן עם היוננלנגיה. הדינוזאור התקיים בקרטיקון העליון שלפני 90 מיליון שנה דרומה בהרבה ממרבית הדרומזאורים שחיו באירואסיה ובאמריקה הצפונית ברובם הגדול. מדיה וקבצים בנושא נאוקנרפטור בוויקישיתוף נאוקנרפטור, באתר האנציקלופדיה של החיים (באנגלית) נאוקנרפטור, באתר GBIF (באנגלית)
נאשויביטוזאורוס

נאשויביטוזאורוס (שם מדעי: Naashoibitosaurus; משמעות שמו משפת הנאוואחו: "לטאת ערוץ/אפיק") הוא סוג של דינוזאור צמחוני ממשפחת ההדרוזאוריים אשר חי באמריקה הצפונית של סוף הקרטיקון לפני 73 מיליון שנה מזמננו. המאובנים של דינוזאור זה התגלו בתצורת קירטלנד (אנ') שבאגן סאן חואן (אנ') בניו מקסיקו. הוא התגלה בידי החוקר ג'ק הורנר, היועץ המדעי של סרטי פארק היורה שהחשיב את ממצאיו לשייכים לקריטוזאורוס הקרוב, כשהוא החשיב את הממצאים לקריטוזאורוס לא בוגר. רק ב-1993 הוא הופרד לסוג עצמאי בידי החוקרים אדריאן פ. האנט וספנסר ג'. לוקאס והוא נקרא על שם הערוצים בהם התגלה, על פי שפת אנשי הנאוואחו המקומיים. בסוג זה ישנו מין אחד - Naashoibitosaurus ostromi. דינוזאור זה הגיע לאורך של 9 מטרים ולמשקל 2.5 טונות בקירוב והוא ידוע בעיקר מגולגולת מוארכת בעלת חלל אף גדול מאוד שהגיע לגובה העיניים והופנה מטה כמו אצל הגריפוזאורוס, אך לא בזווית חדה כמותו. הדינוזאור משתייך לקבוצת הזאורולופיים מאחר שהיה בעל ציצה קצרה כמו של הזאורולופוס. הדינוזאור חי במישורים של ניו מקסיקו סמוך לים הפנימי המערבי וניזון מצמחייה קרקעית שאותה טען בסוללות שיניים מאחורי לחייו. מדיה וקבצים בנושא נאשויביטוזאורוס בוויקישיתוף נאשויביטוזאורוס, באתר GBIF (באנגלית)
איימי איילברג

הרַבָּה איימי איילברג (באנגלית: Amy Eilberg; נולדה ב-12 באוקטובר 1954, פילדלפיה, פנסילבניה) היא האישה הראשונה שהוסמכה לרבנות ביהדות הקונסרבטיבית. איימי גדלה במשפחה יהודית שורשית' חילונית. אימה גלדיס הייתה עובדת סוציאלית ואביה יהושע איילברג (אנ') היה ציר דמוקרטי בבית הנבחרים מטעם מדינת פנסילבניה. איילברג הייתה נשואה פעמיים. בעלה הראשון היה הרב הוורד שוורץ (Howard Schwartz) לזוג בת אחת אחת, פנינה. בעלה השני, לו נישאה ב-1996, הוא לואיס ניומן (Louis Newman), פרופסור למדעי היהדות. תואר ראשון בלימודי יהדות והמזרח התיכון מאוניברסיטת ברנדייס - 1976. תואר שני בתלמוד מבית המדרש לרבנים באמריקה - תואר שני בעבודה סוציאלית מסמית' קולג (אנ') - 1984. הוראה במדרשת ירושלים של התנועה הקונסרבטיבית בירושלים. עניינה של איימי בדת התעורר בגיל 14, היא הצטרפה לתנועת הנוער של התנועה הקונסרבטיבית (אנ'). בהמשך הייתה מדריכה במחנות הקיץ של התנועה (אנ'). בשנות לימודיה באוניברסיטת ברנדייס הייתה פעילה בארגון הסטודנטים היהודיים הלל. באותה תקופה החלה להניח טלית ותפילין ולמדה לקרוא בתורה . איילברג הוסמכה לרבנות ב-12 במאי 1985, והייתה האישה הראשונה שהוסמכה לרבנות ביהדות הקונסרבטיבית. ב-1986 הייתה האישה הראשונה שמונתה למועצת ההלכה (אנ') של כנסת הרבנים הקונסרבטיביים. בשלב מסוים איילברג הבינה שהיעוד האמיתי שלה הוא בדאגה לחולים. היא התחילה את הקריירה המקצועית שלה כרבת בית חולים. לאחר תקופה קצרה של עבודה כרבת בית הכנסת "הר ציון" באזור פילדלפיה, החלה לשרת כרבת תוכנית ההוספיס של הקהילה היהודית בפילדלפיה. איילברג הייתה שותפה בהקמת המרכז הרפואי היהודי בסן פרנסיסקו (Bay Area Jewish Healing Center in San Francisco) ושימשה כרבנית שלו. איימי איילברג, בארכיון הנשים היהודיות איימי איילברג, בספרייה היהודית המקוונת ראיון עם איילברג ערב הסמכתה לרבנות, באתר שיקגו טריביון, 1 באפריל 1985
קוהאננוזאורוס

קוהאננוזאורוס (שם מדעי: Xuanhanosaurus; מילולית: "הלטאה של קוהנאן (אנ')") הוא סוג של דינוזאור תרופוד ממשפחת המטריאכאנטוזאוריים שחי במשך היורה לפני 167.7 עד 161.2 מיליון שנה. המאובנים שלו התגלו בתצורת שאשימיאו (אנ') שבסצ'ואן בסין ותוארו בשנת 1984 בידי החוקר דונג ג'ה-מינג (Dong Zhiming). הסוג הכיל מין יחיד - Xuanhanosaurus qilixiaensis. הקוהאננוזאורוס היה תרופוד גדול באורך 4.5 מטרים ומשקל של 250 קילוגרם והיו לו גפיים קדמיות חזקות באורך 65 סנטימטרים בקירוב. מבנה עצמות המסרק של כפות רגליו הקדמיות היו כל כך חזקות שדונג ג'ה-מינג האמין שהוא הילך על ארבע רגליים, זאת בניגוד לרוב התרופודים (למעט הספינוזאורוס) שנעו על שתי רגליים וכך יכלו לרוץ במהירות גדולה. אך לא כל החוקרים מסכימים עם כך וטוענים שהגפיים האחוריות יכלו להזדקף ביעילות למרות המבנה הכבד יותר שאולי נועד להרוג טרף קטן. הדינוזאור נמצא בתצורת שאשימיאו לצידם של דינוזאורים רבים שהתקיימו במשך היורה התיכון ביניהם: אגיליזאורוס, הואיאנגוזאורוס, טואוג'יאנגוזאורוס, אומייזאורוס, ממנצ'יזאורוס, גסוזאורוס, יאנגצ'ואנוזאורוס, סינרפטור ועוד רבים. דינוזאור זה היה טורף-על ונראה שניזון מדינוזאורים קטנים ממנו, ייתכן תוך מארב מוסווה לטרף איטי. מדיה וקבצים בנושא קוהאננוזאורוס בוויקישיתוף קוהאננוזאורוס, באתר האנציקלופדיה של החיים (באנגלית) קוהאננוזאורוס, באתר GBIF (באנגלית)
ריצ'מונד (קליפורניה)

ריצ'מונד (באנגלית: Richmond) היא עיר היושבת בסמוך למפרץ סן פבלו, באזור מפרץ סן פרנסיסקו שבקליפורניה אשר בארצות הברית. נכון לשנת 2019, אוכלוסיית העיר משוערת בכ-110,000 תושבים. העיר קרויה על שם עיר בעלת שם זהה בווירג'יניה. מבין תושבי העיר הידועים שהתגוררו בה לפרק זמן מסוים ניתן למנות את מאסטר פי, ג'ייסון בקר, לס קלייפול, פיטר ביגל ופיטר באק. מבחינה כלכלית, המעסיקים המרכזים בריצ'מונד הם חברת שברון, וולמארט, קייזר פרמננטה, שירות הדואר של ארצות הברית וכן מערכות הבריאות, הרווחה, השלטון והחינוך המקומיות. מבחינה פוליטית, העיר מנוהלת על ידי מועצה בת שבעה חברים. נכון לשנת 2020 העיר נחשבת למעוז של המפלגה הדמוקרטית, כשכל שבעת חברי המועצה נמנים עם חבריה. האזור היה מיושב על ידי אינדיאנים ציידים-לקטים עוד באלף ה-4 לפנה"ס. האירופים הראשונים התיישבו בסביבת ריצ'מונד בתקופת הקמתה של קליפורניה באמצע המאה ה-19. סניף הדואר המקומי הוקם בשנת 1900. ההתיישבות עצמה הוכרזה כעיר בשנת 1905. בתקופה זו פעל בעיר אחד היקבים הגדולים בעולם אשר נסגר עם חקיקת חוק היובש בשנת 1919. בשנת 1930 נבנה בריצ'מונד מפעל גדול ומשמעותי של חברת הרכב פורד. פרוץ מלחמת העולם השנייה הביאה לפריחת התעשייה המקומית והגירה רבה אל העיר. בקו החוף נבנו מספר מספנות שסיפקו מקומות תעסוקה רבים. סגירת המספנות לאחר המלחמה הובילה לעזיבת תושבים רבים במהלך שנות ה-50. בשנת 1968 מרטין לותר קינג ביקר בעיר ימים ספורים לפני הירצחו במסגרת סיור על מצב העוני בעיר. בנו, מרטין לותר קינג השלישי קיים סיור דומה בשנת 2007. העיר החלה לצמוח בשנית עם שדרוג מערכות המסחר והתחבורה בשנות ה-70. סורינאם פרמריבו, סורינאם מדיה וקבצים בנושא ריצ'מונד בוויקישיתוף אתר האינטרנט הרשמי של ריצ'מונד (באנגלית) ריצ'מונד, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
Love Is Everything

Love Is Everything (בעברית: אהבה היא הכול) הוא סינגל של הזמרת-יוצרת האמריקאית אריאנה גרנדה, שיצא לכבוד חג המולד של שנת 2014, מתוך המיני-אלבום שלה, Christmas Kisses. השיר יצא לאור ב-26 בנובמבר 2013, על ידי חברת התקליטים ריפבליק רקורדס. את השיר כתבה גרנדה יחד עם אנטוניו דיקסון, קנת' אדמונדס, לאון תומאס השלישי וכריסטופר רידיק-טיינס. "Love Is Everything" הוא שיר חג מולד מקורי. הסינגל יצא לאור בשבוע האחרון של נובמבר. ההודעה על יציאתו לאור חשפה גם את היציאה לאור המתוכננת של האלבום Christmas Kisses, מאוחר יותר באותו חודש. מידע על הסינגל "Love Is Everything" באתר מיוזיק בריינז סרטון השיר "Love Is Everything" באתר יוטיוב אריאנה גרנדה, אנטוניו דיקסון, קנת' אדמונדס, לאון תומאס השלישי, כריסטופר רידיק-טיינס "Ariana Grande unveils new Christmas song 'Love Is Everything' – listen". דיגיטל ספיי. 2013-12-26. [1] [2] [3]
קסיאוזאורוס

קסיאוזאורוס (שם מדעי: Xiaosaurus; בסינית: "Xiáo" - דרומי, "Saurus" - לטאה, כלומר: "לטאה דרומית") הוא סוג של דינוזאור בן לקבוצה בעלי אגן דמוי עוף שחי במשך היורה התיכון, לפני 169 עד 163 מיליון שנה מזמננו. מאובני הקסיאוזאורוס נתגלו בסין במחוז סצ'ואן וכללו שתי דגימות בתצורת שאשימיאו (אנ'). סוג זה הוגדר ב-1983 בידי החוקר דונג ג'ה-מינג (Dong Zhiming) וטאנג זילו (Tang Zilu). בסוג כלול מין אחד - Xiaosaurus dashanpensis, הקרוי על שם האזור "Danshanpu". הקסיאוזאורוס נחשב לאחד מראשוני בעלי האגן דמוי העוף, והוא קרוב בעיקר להיפסילופודון או ללסוטוזאורוס וכן לאגיליזאורוס שהתגלה לצידו, וכמה חוקרים רואים בו בן למשפחת ההיפסילופודוניים או הפברוזאוריים, אף שבימינו הוא נחשב לטקסון מוטל בספק. אורך עצם הירך שלו הגיע ל-11 סנטימטרים ואורכו הכולל הגיע למטר אחד. היה זה יצור דו-רגלי אוכל צמחים שנע במהירות כדי לברוח מאויבים כמו הסינרפטור או היאנגצ'ואנוזאורוס שחיו באזור. קסיאוזאורוס, באתר GBIF (באנגלית)
מורייטה

מורייטה (באנגלית: Murrieta) היא עיר במערב מחוז ריברסייד שבקליפורניה אשר בארצות הברית. נכון לשנת 2019, אוכלוסיית העיר משוערת בכ-116,000 תושבים. מבחינה כלכלית, המעסיקים המרכזים בעיר הם וולמארט, טארגט, וכן מערכות הבריאות והחינוך המקומיות. העיר מורייטה נחשבת לעיר שינה, ורבים מתושביה נוסעים לעבוד במחוזות סן דייגו, אורנג' ולוס אנג'לס. אזור מורייטה לא היה מיושב משמעותית עד שנת 1873. אז רכשו דומינגו פוג'ול, פרנסיסקו סנג'ורג'ו וחואן ואסקוויל מורייטה את מענקי הקרקע המקסיקניים של ראנצ'ו פאובה (אנ') וראנצ'ו טמקולה (אנ'), הכוללים 52,000 דונם (210 קמ"ר) באזור. אסקוויל חזר לספרד והעביר את האדמה לאחיו הצעיר, חואן מורייטה (1844–1936), שהביא לעמק 7,000 כבשים והשתמש בכרי הדשא כדי להאכיל את צאנו. השותפות התמוססה בשנת 1876, אסקוויל וחואן מורייטה שמרו על 15,000 דונם של המחצית הצפונית של ראנצ'ו טמקולה. אזקוויל וחואן מורייטה העניקו ב-28 באפריל 1882 זכות דרך ברוחב מאה מטר לרכבת דרום קליפורניה (אנ') כדי שניתן יהיה לבנות את המסילה דרך העמק של ראנצ'ו טמקולה. בשנת 1884, חברת Temecula Land and Water רכשה כ- 14,500 דונם מחואן מורייטה ומיפתה אתר לבניית עיירה לאורך הרכבת הדרומית של קליפורניה. אחרים גילו את העמק לאחר הקמת תחנת רכבת בשנת 1887 שחיבר את מורייטה לתוואי הרכבות היבשתית של דרום קליפורניה. ובשנת 1890 כבר חיו במוריאטה כ- 800 איש. כאשר תנועת הרכבות פסקה בשנת 1935, התיירות, שבזכות הרכבת ומעיינות חמים היוותה חלק חשוב מכלכלת העיירה, דעכה בהדרגה והותירה את מורייטה כעיירה כפרית קטנה. העיירה הוכרזה כעיר רק בשנת 1991, כאשר גרו בה כ-24,000 תושבים. כיום חלק גדול מהאתר (כ -50 דונם) הוא בית מדרש ומרכז כנסים לתנ"ך, בבעלות קאלווארי צ'אפל קוסטה מסה, שהשקיעה מיליוני דולרים בשיקום ובניית חדרי הנופש הישנים. מדיה וקבצים בנושא מורייטה בוויקישיתוף אתר האינטרנט הרשמי של מורייטה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
מנהלת קל"ע

מנהלת קל"ע (ראשי תיבות של קליטה לעזה) הייתה תנועה, אשר פעלה למען מניעת תוכנית ההתנתקות באמצעות הסברה ועידוד קליטה של תושבים רבים ככל הניתן ליישובי גוש קטיף. התנועה הוקמה בסוף שנת 2004 על ידי דתיה יצחקי, דוברת המועצה האזורית חוף עזה לשעבר ובעלה ההיסטוריון אריה יצחקי מתוך מחשבה כי אם יגיעו לגוש קטיף אלפי מתיישבים חדשים תוכנית ההתנתקות לא תוכל לצאת לפועל. שמה של התנועה נגזר משמה של מנהלת סל"ע (אשר החליפה את שמה עם חלוף השנים ל"מנהלת תנופה"). התנועה פעלה באופן עצמאי ואף במקביל לתנועת המחאה של מועצת יש"ע וזאת בשל המחלוקות על יעילותן של פעולות מחאה כגון השרשרת האנושית. בשל כך הצטרפו לתנועה ארגונים נוספים כגון נשים בירוק בהובלתן של נדיה מטר ואניטה פינקלשטיין שלא זכו לשיתוף פעולה מצד תנועת המחאה המרכזית. עיקר פעילותה של התנועה התמקד בשיפוץ מבנים נטושים ברחבי הרצועה והבאת "גרעינים" של מתיישבים שיאכלסו אותם. במסגרת פעילות זו הביאה התנועה מאות רבות של אנשים (בעיקר משפחות צעירות) למספר יישובים ובמיוחד לנצר חזני ולכפר דרום. פרויקט הדגל של התנועה בתקופה זו היה שיפוץ מלון חוף הדקלים הנטוש ואכלוסו ב-150 משפחות ומספר רווקים. במקביל סיפקה התנועה שירותי הסברה ודוברות ובמיוחד לעיתונות הזרה ולכתבים אשר הוחרמו על ידי הדוברות הרשמית של המועצה האזורית חוף עזה. בחודש יוני 2005 ולאחר שצה"ל החל בהריסת המבנים הנטושים בגוש קטיף והכנסת חומרי בנייה כבר לא התאפשרה, במיוחד לאחר פינוי מלון חוף הדקלים. החלה התנועה בהקמת מחנות אוהלים שנועדו לאכלס את אלפי האנשים אשר היו צפויים להגיע לאזור לצורך תמיכה במאבק. המחנות הוקמו בכפר דרום, בנצר חזני, בשירת הים, בכרם עצמונה ומחנה נוסף יועד לנוער. במקביל רכשה התנועה מזון וציוד רב שנרכשו באמצעות תרומות ושאוכסנו במחסנים באזור ונועדו לשימוש יושבי מחנות האוהלים. עם תחילת הפינוי בפועל התרכזו חברי התנועה אשר נשארו באזור בעיקר במחנה האוהלים בשירת הים, ביישוב כפר ים ובכפר דרום. לאחר סיום ביצוע תוכנית ההתנתקות פורקה התנועה וחבריה השתלבו בתנועת נשים בירוק ובפעילות ביהודה שומרון. שיפוץ מבנים לא מאוכלסים ברחבי גוש קטיף לצורך אכלוסם מחדש. שינוי כתובתם של אלפי אזרחים לגוש קטיף במרשם משרד הפנים וחלוקת דואר אשר יועד להם מטעם רשויות המדינה. שיפוץ מלון חוף הדקלים והובלת המאבק כנגד פינויו. הקמת מחנות אוהלים. הבאת אלפי מתנדבים לגוש קטיף תוך שיתוף פעולה עם תא כתום ונוער הגבעות. דברור "המאבק" לתקשורת הבינלאומית והמקומית. מנהלת קל"ע מכינה אוהלים להמונים, באתר ערוץ 7 חדשות, פוליטיקה, תרבות, יהדות ועוד כתבה: דיקלה דיקשטיין גל-עד, 15 שנים לגירוש, מגזין נשים, 2018 כְּתום המאבק הכתום ● מיוחד, באתר COL "מי שלא יילך לכלא הוא שפן", באתר ynet, 6 ביוני 2005 ההתנתקות מפיחה חיים במלון של נווה דקלים, באתר ynet, 18 במאי 2005 "The Last Stand" (באנגלית בריטית). 2005-11-15. נבדק ב-2020-10-31. רן בנימיני, לוקח את העניינים באופן אישי, באתר העין השביעית, 1 בנובמבר 2004 שירות, ‏החלה הריסת מבנים אזרחיים בגוש קטיף, באתר גלובס, 26 ביוני 2005 מנהלת קל"ע: אנשי שב"כ ומשטרה יצרו את הפרובוקציה ב"מעוז הים", באתר ערוץ 7, ‏20\06\2005 מנהלת קל"ע נערכת לקליטת הצועדים בגוש קטיף, באתר ערוץ 7, ‏19/07/2005 תמונת מצב: הרוב יבכו, ויתפנו בשקט, באתר ynet, 13 באוגוסט 2005 Gush Etzion Outpost Hastily Demolished - Inside Israel, Israel National News (באנגלית) נדב שרגאי, שמועות בימין על פרובוקטורים של השב"כ, באתר הארץ, 29 ביוני 2005
עונת 2008/2009 בליגה הבלקנית בכדורסל

עונת 2008/2009 בליגה הבלקנית בכדורסל (BIBL) הייתה העונה ה-1 של תחרות אירופית זו לקבוצות כדורסל. המשחק הראשון במסגרת שלב הבתים התקיים ב-7 באוקטובר 2008 והגמר נערך ב-25 במרץ 2009. בתחרות השתתפו 10 קבוצות, 3 מבולגריה,3 מסרביה, 2 ממקדוניה, ו-2 מרומניה. לעונה זו נרשמו למפעל כ-10 קבוצות ששובצו לשני בתים של כ-5 קבוצות, הקבוצות שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-8 משחקים, כאשר 4 הראשונות בכל בית מעפילות לרבע גמר בשיטת הצלבה, מקום 1 בבית א' נגד מקום 4 בבית ב' וכן הלאה. רילסקי ספורטיסט זכתה באליפות הליגה בפעם הראשונה. הקבוצה שסיימה במקום הראשון בכל בית פוגשת את הקובצה שסיימה במקום ה-4 בבית המקביל והקבוצה שסיימה במוקם ה-2 פוגשת את הקבוצה שסיימה במקום ה-3 בבית המקביל. [סוויסליון טאקבו ורדניצ'קי קרגוייבץ התאחדו בסיום עונה זו ולכן הערך מוביל לאותו מקום]
תחזור תחזור

"תחזור תחזור" הוא סינגל של להקת הפופ רוק הישראלית משינה, אשר נכלל באלבומה להתראות נעורים שלום אהבה. בשיר מתארח הזמר יוסי בנאי. השיר נכתב והולחן בידי יובל בנאי. בשיר זה אירחה משינה את יוסי בנאי, אביו של הסולן יובל בנאי, אשר קריין מילים מתוך השיר "להתראות נעורים שלום אהבה". השיר נכנס למצעד הפזמונים השבועי של רשת ג' ובשיאו הגיע למקום השלישי. במצעד הפזמונים העברי השנתי הגיע השיר למקום ה־28. יובל בנאי ונועם בנאי, לולה מארש וכן מיי פיינגולד, ביצעו גרסת כיסוי לשיר. לדף השיר באתר הספרייה הלאומית מימה - משינה - תחזור תחזור, באתר www.mima.co.il תחזור תחזור, באתר פזמונט נועם בנאי מארח את יובל בנאי - תחזור תחזור, נבדק ב-2022-04-28 לולה מארש - תחזור תחזור | לייב מתוך "העשירייה", נבדק ב-2023-12-29 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
יחסי ארגנטינה–הולנד

יחסי ארגנטינה–הולנד הם יחסי החוץ בין ארגנטינה הולנד. שתי המדינות כוננו יחסים דיפלומטיים בשנת 1825. בשנת 2002 התחתן וילם-אלכסנדר, נסיך אורנז', עם הארגנטינאית מקסימה סורגייטה סרוטי, כלכלנית בחברות בינלאומיות גדולות באירופה, ארגנטינה וניו יורק, ובתו של חורחה הורסיו סורגייטה, פוליטיקאי ולאחר מכן שר החקלאות בממשלתו של חורחה רפאל וידלה. בשנת 2013 הוכתרו השניים כמלכי הולנד. הולנד היא אחת משותפות הסחר העיקריות של ארגנטינה, והיא השביעית בגודלה מבחינת יצוא של ארגנטינה (בעיקר ביודיזל, בשר בקר, בוטנים, פולי סויה ויינות, בנוסף לירקות ופירות) והמשקיעה הזרה השלישית בגודלה בארגנטינה (בעיקר בענף הייצור, הכרייה, השירותים הפיננסיים ותחומי המידע והתקשורת). בשנת 2018 הוענק לקונסורציום שהוקם של חברת INVAP, חברה ארגנטינאית, עם שותפים הולנדים, תכנון ובניית כור PALLAS המשוכלל, אחד הספקים המובילים בעולם של איזוטופים רפואיים המשמשים להליכי אבחון (למשל סרטן, מחלות לב וכלי דם) ולטיפול. זה מאוד מועיל עבור תעשיית ההיי-טק הארגנטינאית שהחלה את צעדיה בשוק האירופי לראשונה. ארגנטינה מחזיקה בהולנד שגרירות בהאג. הולנד מחזיקה בארגנטינה שגרירות בבואנוס איירס. מדיה וקבצים בנושא יחסי ארגנטינה–הולנד בוויקישיתוף Argentina and the Netherlands: a partnership based on common values באתר diplomatmagazine‏, 4 באוקטובר 2020 אתר על יחסי מדינות
יחסי אוסטרליה–הולנד

יחסי אוסטרליה–הולנד הם היחסים דו-צדדיים בין אוסטרליה להולנד. בתקופה 1606–1770, יורדי ים הולנדים ביקרו באוסטרליה מספר רב של פעמים. התצפית האירופית המתועדת הראשונה על יבשת אוסטרליה, והיבשה האירופאית המתועדת הראשונה ביבשת אוסטרליה (בשנת 1606) מיוחסת להולנדים. הספינה והצוות הראשונים ששרטטו את החוף האוסטרלי ונפגשו עם אנשי האבוריג'ינים היו "דויקן" שאותה ניהל הנווט ההולנדי וילם יאנסזון. ההולנדים התוו את כל קווי החוף המערביים והצפוניים וכינו את יבשת האי "ניו הולנד" במהלך המאה ה-17, אך לא עשו שום ניסיון להסדר. במהלך מלחמת העולם השנייה ומיד אחריה, הוצבה ממשלת איי הודו המזרחיים ההולנדיים בגולה בוואקול, קווינסלנד, ושירות המידע הממשלתי להודו בהולנד במלבורן, בהסכמת ממשלת אוסטרליה הלייבורית דאז. אוסטרליה תוכננה כמוצב הבסיס להטלת שלטון קולוניאלי באינדונזיה מחדש. היסטורית, סוגיות דיפלומטיות התעוררו סביב מערב גינאה החדשה, ועצמאות אינדונזיה מהולנד (כאשר אוסטרליה הכירה הרפובליקה האינדונזית ב-9 ביולי 1947). בשנת 1955 ביקר ראש ממשלת אוסטרליה, רוברט מנזיס, בהולנד לדיון בנושא מערב פפואה עם פקידים הולנדים, בהם ראש ממשלת הולנד וילם דריס ושר החוץ ג'וזף לונס. שתי המדינות משתפות פעולה במגוון נושאים, כולל טרור, שינויי אקלים, זכויות אדם ויעדי פיתוח המילניום. בשנת 2001 חתמו המדינות על הסכם בנושא ביטוח לאומי עבור מי שחי או עבד בשתי המדינות. בתקופה שבין 1947–1971 היגרו לאוסטרליה כ-160,001 הולנדים, ונכון לשנת 2006 יש כ-90,000 אוסטרלים ממוצא הולנדי. אוסטרליה מחזיקה בהולנד שגרירות בהאג. הולנד מחזיקה באוסטרליה שגרירות בקנברה. מדיה וקבצים בנושא יחסי אוסטרליה–הולנד בוויקישיתוף "400 years of bilateral relations". Holland Focus. אורכב מ-המקור ב-24 ביוני 2013. נבדק ב-19 ביוני 2013. {{cite web}}: (עזרה) Peter Barber; Katherine Barnes; Dr Nigel Erskine (2013). Mapping Our World: Terra Incognita To Australia. National Library of Australia. p. 99. ISBN 978-0-642-27809-8. Claire Smith; Heather Burke (2007). Digging It Up Down Under: A Practical Guide to Doing Archaeology in Australia. Springer Science. p. 47. ISBN 978-0-387-35263-3. Davison & Hirst Macintyre. Lockwood, Rupert (1982). Black Armada: Australia and the Struggle for Indonesian Independence, 1942-49. Sydney: Australasian Book Society. ISBN 978-0-86806-004-0. "Australia 'Won't Back' Dutch in Guinea Fight". The Calgary Herald. 24 ינו' 1962. נבדק ב-19 ביוני 2013. {{cite news}}: (עזרה) Ismail, Sah-Hadiyatan (במאי 2011). "Australia and the Indonesian Independence". Asian Social Science. Canadian Center of Science and Education. 7 (5): 151–157. {{cite journal}}: (עזרה) "Menzies on Tour: Netherlands". Menzies on Tour: Travelling with Robert Menzies, 1950-1959. eScholarship Research Centre, The University of Melbourne. נבדק ב-18 בדצמבר 2014. {{cite web}}: (עזרה) "Mr Menzies arrives in Amsterdam". The Canberra Times. 22 בפברואר 1955. p. 1. נבדק ב-18 בדצמבר 2014. {{cite news}}: (עזרה) "Netherlands country brief". Department of Foreign Affairs and Trade - Australian Government. נבדק ב-21 במרץ 2013. {{cite web}}: (עזרה)